Hêzanê Sûrîyeya Demokratîke (QSD) 25 cinî û domanê Êzidîyê ke destê çeteyanê DAÎŞ’î ra xelisnaybî seba resnayîşê Meclîsê Demokratîkî yê Şengalî teslîmê Keyeyê Êzidîyan ê Amûdê kerdî.
Temsîlkarê Meclîsê Keyeyanê Şehîdan ê qezaya Amûdê, fermandarê QSD`yî, endam û rayberê Keyeyê Êzidîyan û xeylî dazgehê çapemenîyê ke Vakur û Rojakewtena Sûrîye de beşdarê kombîyayîşê çapemenîye bîyî.
Rayberê Keyeyê Êzidîyan ê Herêma Cizîrî Zîyad Hamîdî QSD’yî rê sipas kerd û ard ziwan ke heta nika hezar ra zêdetir cinî û domanî ameyî xelisnayene û wina vat, “Goreyê doneyanê fermî hîna 3 hezar û 40 Êzidî vîndîbîyaye yê.”
25 Êzidîyê ke ameyê xelisnayene ameyî berdene bi berê sînorê Sêmalka. Berê sînorî de endamanê Meclîsê Şengalî 25 Êzidîyî pêşwazî kerdî û ver bi Şengalî kewtî rayîr.
